cyanic-selkie/wikianc huggingface dataset:
อิชตับ
ข้อสงสัยเกี่ยวกับการดำรงอยู่ของอิชตับ
มีการถกเถียงในแวดวงวิชาการเกี่ยวกับการมีตัวตนของเทพีอิชตับในฐานะเทพเจ้าของชาวมายา จากการศึกษาครั้งล่าสุดเรื่อง Relación de las cosas de Yucatán ของดีเอโก เด ลันดา (Diego de Landa) โดยเบียทริซ เรเยส-ฟอสเตอร์ (Beatriz Reyes-Foster) ตั้งข้อสงสัยเกี่ยวกับการดำรงอยู่ของเทพีองค์นี้ จากการศึกษาเรเยส-ฟอสเตอร์อธิบายว่า ไม่พบข้อความ หลักฐาน หรือสัญลักษณ์เกี่ยวกับการดำรงอยู่ของเทพีแห่งการฆ่าตัวตายของชาวมายา และสันนิษฐานว่าเรื่องราวของอิชตับอาจจะมาจากการตีความเรื่องที่ฝังรากลึกจากหลักฐานทางโบราณคดี (archaeological) และประวัติศาสตร์ชาติพันธุ์ (ethnohistory) ที่ถูกสร้างเพื่อรองรับการท่องเที่ยวและตำนานท้องถิ่น เรื่องราวของเธอจึงยังคงอยู่มายาวนาน
ทั้งนี้อารยธรรมมายาถูกสร้างใหม่จากโบราณวัตถุของยุคก่อนโคลัมเบีย (pre-Columbian times) จึงเป็นเหตุผลที่ว่าเหตุใดตำนานของอิชตับจึงดำรงอยู่โดยไม่มีหลักฐานมายืนยันอย่างหนักแน่นเพียงพอ
รัฐพงศ์ ศิริสานนท์
รัฐพงศ์ ศิริสานนท์ เกิดเมื่อวันที่ 1 กรกฎาคม พ.ศ. 2519 เป็นนักว่ายน้ำชาวไทย เชี่ยวชาญในการว่ายน้ำท่าผีเสื้อ ฟรีสไตล์ และ ผลัดผสม รัฐพงศ์ยังเข้าร่วมแข่งขันกีฬาโอลิมปิก 4 ครั้ง (2535, 2539, 2543 และ 2547) เอเซียนเกมส์ 3 ครั้ง (2537, 2541, 2545) และแข่งขันกีฬาซีเกมส์ 7 ครั้ง (ระหว่างปี 2534-2546)
น้ำปลาหวาน
น้ำปลาหวาน เป็นเครื่องจิ้มชนิดหนึ่งของอาหารไทย มีรสเค็มจากน้ำปลาและรสหวานจากน้ำตาล โดยนำน้ำปลาและน้ำตาลมาเคี่ยวด้วยกัน ใส่หอมแดง พริกแห้ง พริกขี้หนูสด กุ้งแห้ง โดยบางสูตรนั้นจะใส่กะปิเข้าไปด้วย เพื่อทำให้รสชาติกลมกล่อม
น้ำปลาหวานเป็นเครื่องจิ้มที่ใช้รับประทานคู่กับผลไม้รสเปรี้ยวต่าง ๆ โดยเฉพาะมะม่วง และผลไม้รสเปรี้ยวอื่น ๆ อย่างมะยม มะขาม มะเฟือง มะกอก และกระท้อน ฯลฯ รวมถึงยังเป็นเครื่องจิ้มคู่กับอาหารคาวได้อีกด้วย เช่น สะเดาน้ำปลาหวานที่รับประทานคู่กับสะเดา ปลาย่าง กินกับผักต่าง ๆ โดยมีส่วนผสมที่แตกต่างจากน้ำปลาหวานที่จิ้มกับผลไม้ คือ ใส่น้ำมะขามเปียกมาเคี่ยวรวมกัน เพื่อให้มีครบ 3 รสชาติ เค็ม หวาน เปรี้ยว โรยหน้าด้วยกระเทียมเจียว หรือหอมเจียว และต้องใช้เป็นพริกแห้งเท่านั้น และยังเป็นน้ำจิ้มของเมี่ยงคำ มีพื้นฐานมาจาก น้ำ 3 รส เช่นเดียวกับสะเดาน้ำปลาหวาน ด้วยส่วนผสมหลักอย่าง น้ำปลา น้ำตาล และน้ำมะขามเปียก แต่ต่างที่ส่วนผสมที่เพิ่มขึ้นมาตามแต่ละสูตร เช่น ข่า ขิง ตะไคร้ หอมแดงที่ตำละเอียด เป็นต้น
ในวัฒนธรรมประชานิยม ปรากฏมะม่วงน้ำปลาหวานในละครเรื่อง บุพเพสันนิวาส
ดราก้อนบอล Z การคืนชีพของฟรีเซอร์
ดราก้อนบอล Z การคืนชีพของฟรีเซอร์ (ドラゴンボールZ 復活の「」; Dragon Ball Z: Resurrection 'F') เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย ทาดาโยชิ ยามามุโระ ภาพยนตร์มีกำหนดเปิดตัวที่ประเทศญี่ปุ่นในวันที่ 18 เมษายน ค.ศ. 2015
สำนักข่าวโครเอเชีย
สำนักข่าวโครเอเชีย (ไฮนา) (Hrvatska izvještajna novinska agencija; Croatian News Agency) เป็นสำนักข่าวรัฐบาลแห่งชาติประจำประเทศโครเอเชีย ก่อตั้งขึ้นเมื่อวันที่ 26 กรกฎาคม ค.ศ. 1990 สำนักข่าวโครเอเชียตั้งอยู่ที่ซาเกร็บ [1]
กลุ่ม (เครือข่ายสังคมออนไลน์)
กลุ่ม ซึ่งทุกคนสามารถสร้างกลุ่มตัวเองได้ โดยสามารถเชิญเพื่อนมาอยู่ในกลุ่มที่สร้าง แอพเพคชั่นที่สามารถสรา้งกลุ่มแบบ แชท และแบบฟีดได้ เช่น เฟซบุ๊ก เมสเซนเจอร์ เป็นต้น
วอร์เนอร์บราเธอส์ดิสคัฟเวอรี
วอร์เนอร์บราเธอส์ดิสคัฟเวอรี (Warner Bros. Discovery, Inc.) เป็นบริษัทสื่อของสหรัฐ เกิดจากการควบรวมกิจการระหว่างวอร์เนอร์มีเดีย และดิสคัฟเวอรี ซึ่งการควบรวมดำเนินการเสร็จสิ้นเมื่อวันที่ 8 เมษายน ค.ศ. 2022
วอร์เนอร์บราเธอส์ดิสคัฟเวอรี ประกอบด้วยหน่วยธุรกิจหลักจำนวนแปดกลุ่ม โดยผลิตภัณฑ์ที่สำคัญของบริษัท อาทิ วอร์เนอร์บราเธอส์พิกเจอส์, นิวไลน์ซินีมา, ดีซีฟิล์ม, วอร์เนอร์บราเธอส์แอนิเมชัน, ดีซีคอมิกส์, สถานีโทรทัศน์ซีเอ็นเอ็น, เดอะซีดับเบิลยู, เอชบีโอ, ดิสคัฟเวอรีแชนแนล, แอนิมอลแพลนเน็ต, การ์ตูนเน็ตเวิร์ค และบูมเมอแรง เป็นต้น
สำนักข่าวติมอร์-เลสเต
สำนักข่าวติมอร์-เลสเต (เอเอ็นทีไอแอล) เป็นสำนักข่าวประจำรัฐอย่างเป็นทางการแห่งประเทศติมอร์-เลสเต ก่อตั้งขึ้นเมื่อวันที่ 27 กรกฎาคม ค.ศ. 2016.
บูร์ฮานุดดีน รับบานี
บูร์ฮานุดดีน รับบานี (Burhanuddin Rabbani;, 20 กันยายน ค.ศ. 1940 – 20 กันยายน ค.ศ. 2011) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่างปี ค.ศ. 1992-1996
รับบานีเกิดที่จังหวัดบาดัคชานในครอบครัวชาวทาจิกที่พูดภาษาเปอร์เซีย เมื่อปี ค.ศ. 1940 เขาเรียนด้านเทววิทยาและกฎหมายที่มหาวิทยาลัยคาบูล และเป็นศาสตราจารย์ที่นั่นด้วยวัย 23 ปี ก่อนจะไปเรียนต่อด้านปรัชญาที่อียิปต์ รับบานีเป็นชาวอัฟกานิสถานคนแรก ๆ ที่แปลงานของซัยยิด กุฏบ์เป็นภาษาเปอร์เซีย หลังจากนั้นเขาก็กลับมาทำงานที่มหาวิทยาลัยคาบูล ในช่วงสงครามโซเวียตในอัฟกานิสถาน รับบานีเป็นผู้หนึ่งที่ก่อตั้งกลุ่มมุญาฮิดีนเพื่อต่อสู้กับฝ่ายคอมมิวนิสต์ และขึ้นเป็นประธานาธิบดีหลังจากรัฐบาลคอมมิวนิสต์ล่มสลาย จนถึง ค.ศ. 1996 เมื่อกลุ่มตอลิบานยึดกรุงคาบูลได้ รับบานีและผู้สนับสนุนได้ถอยร่นไปทางเหนือและต่อสู้ในนาม "แนวร่วมอิสลามเพื่อการปลดปล่อยอัฟกานิสถาน" จวบจนรัฐบาลตอลิบานถูกโค่นล้มโดยสหรัฐอเมริกาและชาติพันธมิตร ต่อมารับบานีดำรงตำแหน่งประธานาธิบดีชั่วคราว และเป็นประธานสภาเพื่อสันติภาพ จนกระทั่งเสียชีวิตในปี ค.ศ. 2011 จากการถูกระเบิดฆ่าตัวตาย
ธนาธร โล่ห์สุนทร
ธนาธร โล่ห์สุนทร สมาชิกสภาผู้แทนราษฎรจังหวัดลำปาง สังกัดพรรคเพื่อไทย และเป็นบุตรชายคนสุดท้องของไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย
ประวัติ
ธนาธร โล่ห์สุนทร เกิดเมื่อวันที่ 17 มกราคม พ.ศ. 2519 เป็นบุตรของนายไพโรจน์ โล่ห์สุนทร กับนางรำไพ โล่ห์สุนทร มีพี่น้องรวม 5 คน คือ ตวงรัตน์ กิตติกร ศรินทร ณฐาพร และตัวธนาธรเป็นคนที่ห้า จบการศึกษาชั้นมัธยมจากโรงเรียนเซนต์คาเบรียล ระดับปริญญาตรี สาขาเศรษฐศาสตร์ จากจุฬาลงกรณ์มหาวิทยาลัย จากนั้นได้เข้าศึกษาต่อในระดับปริญญาจนสำเร็จการศึกษาปริญญาโท สาขาการเมืองเปรียบเทียบ จากมหาวิทยาลัยนอตทิงแฮม
การทำงาน
นายธนาธร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคพลังประชาชน และมีส่วนสนับสนุนนายสมโภช สายเทพ ลงสมัครรับเลือกตั้งซ่อมแทนนายกิตติกร โล่ห์สุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 89 แต่ไม่ได้รับเลือกตั้ง ต่อมาเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง
คดีความ
วันที่ 21 มิถุนายน พ.ศ. 2559 ศาลฎีกาแผนกคดีอาญานักการเมืองตัดสินจำคุก 3 เดือน และปรับ 12,000 บาท ไม่ปรากฏว่า ผู้คัดค้านได้รับโทษจำคุกมาก่อน โทษจำคุกให้รอการลงโทษไว้มีกำหนด 1 ปี ห้ามมิให้นายธนาธร ดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลาห้าปี นับแต่วันที่ 27 ตุลาคม พ.ศ. 2555
วันที่ 11 เมษายน พ.ศ 2560 ศาลฎีกาแผนกคดีอาญานักการเมืองตัดสินจำคุก 3 เดือน ปรับ 12,000 บาท และลงโทษให้ไม่สามารถดำรงตำแหน่งทางการเมือง 5 ปี โดยโทษจำคุกให้รอลงอาญา ฐานจงใจไม่ยื่นบัญชีแสดงรายการทรัพย์สิน และหนี้สินและเอกสารประกอบต่อผู้ร้องภายในเวลาที่กฎหมายกำหนดกรณีเข้ารับตำแหน่ง กรณีพ้นจากตำแหน่งและกรณีพ้นจากตำแหน่งมาแล้วเป็นเวลาหนึ่งปี
กีฬาบาสเกตบอล 3×3 ในโอลิมปิกเยาวชนฤดูร้อน 2010
กีฬาบาสเกตบอล 3x3 ในโอลิมปิกเยาวชนฤดูร้อน 2010 เป็นการแข่งขันกีฬาบาสเกตบอล 3x3 ที่จัดขึ้นประเทศสิงคโปร์ กำหนดแข่งขันระหว่างวันที่ 15-23 สิงหาคม ค.ศ.2010 โดยได้จัดขึ้นที่สนาม scape Youth Space ซึ่งการแข่งขันกีฬาบาสเกตบอล 3x3 ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 0 รายการ โดยจะมีนักกีฬาเข้าร่วมแข่งขัน 160 คน จาก 38 ประเทศ
ประเทศที่เข้าร่วมแข่งขัน
ดังต่อไปนี้:
ปรัชญา อิสโร
แหล่งข้อมูลอื่น
ประวัติปรัชญา จากไอทีเอฟ
เดวิดคัฟ
ตำบลค้อใหญ่ (อำเภอกู่แก้ว)
ตำบลค้อใหญ่ เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมเป็นส่วนหนึ่งของตำบลบ้านจีต และตำบลพังงู
ณัฐนนท์ กัจฉปานันท์
ณัฐนนท์ กัจฉปานันท์ เกิดวันที่ 7 มิถุนายน พ.ศ. 2536 เป็นนักเทนนิสชาวไทย เล่นในเอทีพีทัวร์ชาเลนเจอร์ วันที่ 30 กันยายน พ.ศ. 2556 เอทีพีซิงเกิ้ลจัดอันดับให้อยู่ที่ 1213 และเล่นคู่อยู่ที่ 392 เมื่อวันที่ 28 กรกฎาคม 2557
ตำบลค้อใหญ่ (อำเภอกู่แก้ว)
การปกครองท้องที่
ตำบลค้อใหญ่แบ่งการปกครองออกเป็น 6 หมู่บ้านได้แก่
การปกครองส่วนท้องถิ่น
ท้องที่ตำบลค้อใหญ่ ประกอบด้วยองค์กรปกครองส่วนท้องถิ่น 1 แห่ง ได้แก่
ณัฐนนท์ กัจฉปานันท์
แหล่งข้อมูลอื่น
ประวัติณัฐนนท์ จากเอทีพี
ประวัติณัฐนนท์ จากไอทีเอฟ
เดวิดคัฟ
โอลิเวอร์ บูต
โอลิเวอร์ บูต (เกิด ค.ศ. 1979) เป็นนักแสดงชายชาวอังกฤษ [1]
การแปรสภาพเป็นแก๊ส
กระบวนการแปรสภาพเป็นแก๊ส (Gasification) เป็นการเปลี่ยน รูปพลังงานจากชีวมวลซึ่งเป็นเชื้อเพลิงแข็งให้เป็นเชื้อเพลิงแก๊ส(แก๊สเชี้อเพลิง) โดยให้ความร้อนที่อุณหภูมิสูงกว่า 700°C ผ่านตัวกลางของกระบวนการเช่น อากาศ ออกซิเจนที่มีจำนวนจำกัด หรือไอน้ำ ซึ่งกระบวนการแก๊สซิฟิเคชั่นจะมีความแตกต่างจากกระบวนการเผาไหม้อย่างสิ้นเชิงโดยการเผาไหม้เป็นการเกิดปฏิกิริยาออกซิเดชั่นอย่างสมบูรณ์ในหนึ่งกระบวนการเท่านั้น แต่สำหรับกระบวนการแก๊สซิฟิเคชั่นเป็นการเปลี่ยนรูปพลังงานเคมีภายในของคาร์บอนในชีวมวลไปเป็นแก๊สที่สามารถเผาไหม้ได้ (Combustible Gas) โดยอาศัยปฏิกิริยา 2 กระบวนการ โดยแก๊สที่ผลิตได้จะมีคุณภาพที่ดีกว่าและง่ายต่อการใช้งานกว่าชีวมวล ยกตัวอย่างเช่น สามารถใช้เดินเครื่องยนต์แก๊ส และกังหันแก๊ส (Gas Turbine) หรือใช้เพื่อผลิตเชื้อเพลิงเหลวต่อไป อีกนัยหนึ่ง กระบวนการแปรสภาพเป็นแก๊สเป็นกระบวนการเปลี่ยนรูปทางด้านเคมีความร้อน (Thermochemical Conversion Process) โดยอาศัยอากาศ ออกซิเจน หรือไอน้ำ ที่มีอุณหภูมิสูงกว่า
ประวัติ
มนุษย์ใช้ขบวนการนี้มานานแล้ว แต่มาเล็งเห็นความสำคัญเป็นอย่างมากในระหว่างสงครามโลกครั้งที่สอง เกิดการขาดแคลนน้ำมันเชื้อเพลิงอย่างหนัก จึงมีนักประดิษฐ์แถบประเทศสแกนดิเนเวีย คิดค้นรถยนต์วิ่งด้วยถ่านไม้ขึ้น โดยมีรถยนต์และเครื่องจักรทางการเกษตรนับล้านคันทั่วโลกวิ่งด้วยแก๊สไม้นี้ แต่เมื่อน้ำมันเริ่มหาได้ง่ายขึ้น การพัฒนาเชื้อเพลิงดังกล่าวจึงได้หมดไป จนกระทั่งปลายทศวรรษที่ 1980 หน่วยงานบริหารในสถาณะการฉุกเฉินของสหรัฐฯ จึงได้อนุญาตให้มีการตีพิมพ์เอกสารเพื่อเป็นมาตรฐานในการผลิตเชื่อเพลิงในยามฉุกเฉินโดยวิธี gasification ขึ้น
ปฏิกิริยา
สามารถสรุปเป็นปฏิกิริยาต่าง ๆ ได้ดังนี้
1. ปฏิกิริยาออกซิเดชั่นบางส่วน (Partial Oxidation) ทำให้เชื้อเพลิงชีวมวลแห้งที่อุณหภูมิประมาณ 100°C
21C+OCO2↔ dH=-268 MJ/kg mole
Celleporaria
Celleporaria เป็นสกุลของไบรโอซัวที่อยู่ในวงศ์ Lepraliellidae
การแปรสภาพเป็นแก๊ส
ปฏิกิริยา
2. ปฏิกิริยาออกซิเดชั่นโดยสมบูรณ์ (Complete Oxidation) แก๊สที่ได้จะถูกป้อนกลับไปเผาอีกครั้ง
Celleporaria
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
การแปรสภาพเป็นแก๊ส
ปฏิกิริยา
22C+OCO↔ dH=-406 MJ/kg mole
3. ปฏิกิริยาแก๊สน้ำ (Water Gas Reaction)
22C+HOCO+H↔ dH=+118 MJ/kg mole
โดยปฏิกิริยาที่ 1 และ 2 เป็นปฏิกิริยาคายความร้อน ส่วนปฏิกิริยาที่ 3 เป็นปฏิกิริยาดูดความร้อน จากปฏิกิริยาดังกล่าวจะเห็นได้ว่ามีการปลดปล่อยพลังงานออกมาจากกระบวนการออกซิเดชั่นบางส่วนของการเปลี่ยนคาร์บอนไปเป็นคาร์บอนมอนอกไซด์ ซึ่งพลังงานดังกล่าวมีค่าถึง 65% ของพลังงานที่ปลดปล่อยออกมาในระหว่างปฏิกิริยาออกซิเดชั่นโดยสมบูรณ์ ซึ่งกระบวนการแก๊สซิฟิเคชั่นจะแตกต่างจากกระบวนการเผาไหม้ตรงที่การเผาไหม้จะปลดปล่อยผลิตภัณฑ์แก๊สร้อน คาร์บอนมอนอกไซด์ ไฮโดรเจนและไอน้ำซึ่งจะนำไปสู่ปฏิกิริยาในระหว่างกระบวนการแก๊สซิฟิเคชั่นดังนี้
4. ปฏิกิริยาเปลี่ยนน้ำเป็นแก๊ส (Water Gas Shift Reaction)
CO+H2O ↔ CO2 +H2 dH=-42 MJ/kg mole
5. ปฏิกิริยาการเกิดมีเทน (Methane Formation)
242 CO+3H ↔ CH +H O dH=- 88 MJ/kg mole
ดังนั้นแก๊สที่ผลิตได้จะมีส่วนผสมของคาร์บอนมอนอกไซด์ คาร์บอนไดออกไซด์ มีเทน ไฮโดรเจนและไอน้ำ บางครั้งถูกเรียกว่า ซินแก๊ส(syngas) คุณภาพของแก๊สนี้จะขึ้นอยู่กับตัวแทนในการเกิดปฏิกิริยา (Gasifying Agent), วิธีการในการเดินเตาผลิตแก๊สและเงื่อนไขของการเกิดปฏิกิริยา โดยส่วนใหญ่แล้วตัวแทนในการเกิดปฏิกิริยามักจะเป็นอากาศ ออกซิเจนหรือไอน้ำโดยอาจจะมีการเร่งปฏิกิริยาให้เกิดเร็วขึ้นได้ (Catalytic Gasification) ซึ่งจะส่งผลต่อสมรรถนะและประสิทธิภาพโดยรวมของระบบ syngas เป็นแก๊สเชี้อเพลิงชนิดหนึ่ง ถ้าสารอินทรีย์ที่ถูกนำมาเผา เป็นสารชีวมวลหรือมวลชีวภาพ หรือเป็นสิ่งที่เหลือใช้จากขบวนการผลิตอื่นๆ แก๊สที่ได้นี้จะถูกเรียกว่าเป็นพลังงานหมุนเวียนชนิดหนึ่ง
syngas มีประสิทธิภาพในการเผาใหม้หรือการสันดาปสูงกว่าเชื้อเพลิงอื่นเพราะเผาใหม้ที่อุณหภูมิสูงกว่า สามารถนำมาเป็นเชื้อเพลิงเผาใหม้โดยตรงกับเครื่องยนต์แก๊ส หรือนำมาผลิตเมทานอลและไฮโดนเจน หรือแก๊สสังเคราะห์อื่นๆ Gasification ถูกนำมาใช้อย่างแพร่หลายมากขึ้น ในการทำเตาปรุงอาหารความร้อนสูงและนำ syngas มาผลิตกระแสไฟฟ้าผ่านเครื่องยนต์ที่ใช้แก๊ส
ผลผลิตจากขบวนการ gasification นี้ นอกจาก syngas แล้ว ยังมีน้ำมันดิน หรือ tar และอาจมีสารมีพิษอื่น ซึ่งจะต้องกรองออกก่อน นอกจากนั้น syngas ที่ออกมาในขบวนการแรก ยังมีความร้อนสูงด้วย ดังนั้นก่อนนำมาใช้ ควรต้องกรองให้สะอาดและลดอุณหภูมิลง มิฉะนั้น แก๊สนี้จะทำให้เครื่องยนต์แก๊สเสียหายได้ อนึ่ง ถ้าสารอินทรีย์ที่ใช้เผาเป็นไม้ จะได้น้ำส้มควันไม้ที่ใช้เป็นปุ๋ยได้ด้วย
การลงประชามติอธิปไตยหมู่เกาะฟอล์กแลนด์ พ.ศ. 2556
การลงประชามติว่าด้วยสถานภาพทางการเมือง จัดขึ้นในหมู่เกาะฟอล์กแลนด์ ระหว่างวันที่ 10-11 มีนาคม 2556   ชาวหมู่เกาะฟอล์กแลนด์ถูกถามว่า สนับสนุนการต่อสถานภาพเป็นดินแดนโพ้นทะเลของสหราชอาณาจักรหรือไม่ จากการที่อาร์เจนตินาเรียกร้องให้เจรจาเรื่องอธิปไตยของหมู่เกาะดังกล่าว
หากชาวหมู่เกาะปฏิเสธการต่อสถานภาพปัจจุบันของเขา อาจมีการลงประชามติครั้งที่สองว่าด้วยทางเลือกที่เป็นไปได้ ผลปรากฏว่า มีผู้มาลงคะแนน 91% ในจำนวนนี้ 99.8% ออกเสียงคงเป็นดินแดนของอังกฤษต่อไป โดยมีเสียงคัดค้านเพียงสามเสียง แบรด สมิธ ผู้นำกลุ่มสังเกตการณ์นานาชาติ ประกาศว่า การลงประชามติดังกล่าวเสรีและเป็นธรรม ตลอดจนดำเนินการตามมาตรฐานและกฎหมายระหว่างประเทศ
ประธานคณะกรรมาธิการยุโรป
ประธานคณะกรรมาธิการยุโรป (President of the European Commission) เป็นประมุขแห่งคณะกรรมาธิการยุโรป อันเป็นสถาบันฝ่ายบริหารของสหภาพยุโรป (อียู) ประธานคณะกรรมาธิการยุโรปมีหน้าที่รายงานต่อรัฐสภายุโรป จึงมีเกียรติยศเทียบได้กับหัวหน้ารัฐบาลของนานาประเทศ ประธานคณะกรรมาธิการยุโรปได้รับอำนาจแต่งตั้ง สับเปลี่ยน และปลดกรรมาธิการตามความจำเป็น คณะกรรมาธิการยุโรปเป็นสถาบันเดียวที่มีอำนาจเสนอร่างกฎหมายเพื่อตราบังคับใช้เป็นกฎหมายสหภาพยุโรป
ประธานคณะกรรมาธิการยุโรป, ประธานคณะมนตรียุโรป และผู้แทนระดับสูงของสหภาพยุโรปด้านการต่างประเทศและนโยบายความมั่นคง สามตำแหน่งดังกล่าวคือผู้ที่สามารถทำหน้าที่เป็นตัวแทนของสหภาพยุโรปในการประชุมและการเจรจากับประเทศหรือองค์กรนอกสหภาพยุโรป
แกงชักส้ม
แกงชักส้ม เป็นอาหารไทยประเภทแกง เคยนิยมแพร่หลายในภาคกลาง พริกแกงประกอบด้วยพริกแห้ง หอมแดง กะปิ มีลักษณะคล้ายแกงส้ม โดยแกงชักส้มมีลักษณะคล้ายกับแกงส้มน้ำใส แต่มีรสเปรี้ยวจัดกว่าแกงส้ม แกงชักส้มมีรสเปรี้ยวนำ โดยเกิดจากรสเปรี้ยวซ่าของมะกรูด มีกลิ่นหอมจากผิวและใบมะกรูด กับรสเปรี้ยวกลมกล่อมจากส้มมะขามเปียก มีรสเค็มตาม ไม่ค่อยนิยมใส่ผัก จะเน้นไปที่เนื้อปลาเสียมากกว่า เนื้อสัตว์ที่นิยมนำมาแกง ได้แก่ ปลาสวาย ปลาเทโพ ปลาช่อน หัวปลาเค็ม ปลาดุกทะเล และไข่ปลาริวกิ หากใส่ผักจะใส่ผักบุ้ง บางตำรับใช้ผักกระเฉดแทนผักบุ้ง
แกงชักส้มต่างจากแกงคั่วส้ม (ที่เป็นที่รู้จักมากคือแกงเทโพ) ตรงที่แกงคั่วส้มมีรสชาติเปรี้ยวนำและแกงด้วยพริกแกงกับกะทิ
ในวัฒนธรรมประชานิยม ปรากฏแกงชักส้มในละครเรื่อง พิษสวาท
ทางหลวงแผ่นดินหมายเลข 111
ทางหลวงแผ่นดินหมายเลข 111 หรือ ทางเลี่ยงเมืองพิจิตร เป็นทางหลวงแผ่นดินสายสำคัญในจังหวัดพิจิตร มีเส้นทางเลี่ยงตัวเมืองพิจิตร ภายในอำเภอเมืองพิจิตร มีระยะทางตลอดทั้งสาย 12.575 กิโลเมตร เป็นทางหลวงแผ่นดินขนาด 2 ช่องจราจร แต่ออกแบบมาเพื่อให้สามารถขยายถนนเป็นทางคู่หรือถนนที่มี 4 ช่องจราจรขึ้นไปได้ ดังเช่นทางหลวงในช่วงที่ผ่านโรงเรียนสระหลวงพิทยาคม จนถึงบริเวณสี่แยกยอแซฟ ที่เป็นถนนขนาด 4 ช่องจราจร
รายละเอียดของเส้นทาง
เส้นทางเริ่มต้นทางทิศตะวันออกบนทางหลวงแผ่นดินหมายเลข 115 (สายกำแพงเพชร−สากเหล็ก) ที่แยกเนินสมอ ตำบลป่ามะคาบ จากนั้นเส้นทางมุ่งลงทิศใต้ผ่านตำบลปากทาง โค้งไปทางทิศตะวันตกผ่านตำบลท่าหลวง ข้ามทางรถไฟ ข้ามแม่น้ำน่าน ตัดกับทางหลวงแผ่นดินหมายเลข 113 ผ่านตำบลในเมือง ผ่านวงเวียน ซึ่งเป็นจุดตัดกับถนนบึงสีไฟ เข้าตำบลคลองคะเชนทร์ และบรรจบกับทางหลวงแผ่นดินหมายเลข 115 ที่แยกดงชะพลู ตำบลคลองคะเชนทร์
เดิมรหัสสายทางนี้ เคยใช้รหัสสายทางของทางหลวงแผ่นดินหมายเลข 115 (ถนนกำแพงเพชร-พิจิตร เดิม) ช่วงทางเลี่ยงเมืองพิจิตร แต่ในช่วงประมาณปี พ.ศ. 2557 ได้มีการเปลี่ยนรหัสสายทางเป็น ทางหลวงแผ่นดินหมายเลข 111 (ถนนสากเหล็ก-พิจิตร เดิม)
วิชา รัตนโชติ
วิชา รัตนโชติ เกิดวันที่ 22 กุมภาพันธ์ พ.ศ. 2520 เป็นนักกีฬาว่ายน้ำ อดีตนักกีฬาทีมชาติ 2532-2543 ได้รับทุนจากการกีฬาแห่งประเทศไทย ไปฝึกซ้อมกับทีมชาติสหรัฐอเมริกา เป็นเวลา 4 ปี
ในปี พ.ศ. 2542 วิชาชนะการแข่งขันว่าย 200 เมตรฟรีสไตล์ ในกีฬาซีเกมส์ครั้งที่ 20 และเป็นตัวแทนในการแข่งขันกีฬาโอลิมปิกฤดูร้อน ในขณะที่กำลังศึกษาอยู่ในสหรัฐอเมริกาเขาเป็นสมาชิกของยูเอสซี โทรจัน ในกีฬาว่ายน้ำ
วิชา แข่งขันว่ายน้ำชาย ระยะทาง 200 เมตร ท่าฟรีสไตล์ในโอลิมปิกฤดูร้อน 2000 ประเทศออสเตรเลีย หลังจากที่ชนะการแข่งขันว่ายน้ำท่าฟรีสไตล์ ในการแข่งขันซีเกมส์ด้วยระยะเวลา 1: 53.43 นาที วิชายังได้รับการรับรองจาก FINA. B-standard
ปาเมลา ปาสิเนตตี
ประวัติ
ปาเมลา ปาสิเนตตี (ชื่อเล่น : แพม) เป็นคนจังหวัดภูเก็ต บิดาเป็นชาวอิตาลีและมารดาเป็นชาวไทย เธอเกิดและเติบโตที่ประเทศอิตาลีจนถึงอายุ 7 ขวบ หลังจากนั้น เธอและครอบครัวได้ย้ายกลับมาอยู่ประเทศไทย เธอเป็นผู้ชนะมิสแกรนด์กระบี่ 2017 และมิสแกรนด์ไทยแลนด์ 2017 และปัจจุบันได้เซ็นสัญญาเป็นพิธีกรและนักแสดงกับช่อง 3 เอชดี
มิสแกรนด์กระบี่ 2017
แพมเข้าร่วมการประกวดมิสแกรนด์กระบี่ 2017 และเมื่อวันที่ 1 กุมภาพันธ์ พ.ศ. 2560 เธอสามารถคว้าชัยชนะในการประกวดมิสแกรนด์กระบี่ 2017 มาครองได้สำเร็จ และได้ตำแหน่งเป็นมิสแกรนด์กระบี่คนที่ 2 ของประเทศไทย
มิสแกรนด์ไทยแลนด์ 2017
แพมเป็นตัวแทนจังหวัดกระบี่ในการประกวดมิสแกรนด์ไทยแลนด์ 2017 โดยเธอสามารถผ่านเข้ารอบ 13 คนสุดท้าย ในการประกวดขวัญใจเชียงใหม่ และเข้ารอบ 8 คนสุดท้าย Best Voice และเมื่อวันที่ 8 กรกฎาคม พ.ศ. 2560 ในการประกวดรอบตัดสิน เธอสามารถคว้าตำแหน่งชนะเลิศมิสแกรนด์ไทยแลนด์ 2017 มาครองได้สำเร็จ และนับว่าเป็นมิสแกรนด์กระบี่คนแรกที่สามารถคว้าชัยชนะในการประกวดมิสแกรนด์ไทยแลนด์ และเป็นตัวแทนจากภาคใต้คนที่สามที่ชนะเลิศในการประกวด
มิสแกรนด์อินเตอร์เนชันแนล 2017
แพมเป็นตัวแทนประเทศไทยในการประกวดมิสแกรนด์อินเตอร์เนชันแนล 2017 โดยมีการประกวดรอบตัดสิน เมื่อวันที่ 25 ตุลาคม พ.ศ. 2560 ณ เกาะฟู้โกว๊ก ประเทศเวียดนาม แพมผ่านเข้ารอบ 10 คนสุดท้าย พร้อมกับคว้ารางวัลพิเศษ มิสพาราไดซ์เคฟเฮอริเทจ
Claviporella
Claviporella เป็นสกุลของไบรโอซัวที่อยู่ในวงศ์ Catenicellidae
สปีชีส์ในสกุลนี้พบในประเทศออสเตรเลียและนิวซีแลนด์
สปีชีส์ในสกุลนี้ ได้แก่:
วัดปริวาสราชสงคราม
วัดปริวาสราชสงคราม เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในแขวงบางโพงพาง เขตยานนาวา กรุงเทพมหานคร ปัจจุบันวัดปริวาสมีแหล่งท่องเที่ยวภายในวัดมากมายที่ขึ้นชื่อระดับประเทศ เช่น โบสถ์ประติมากรรมปูนปั้นเบญจรงค์ โดยเป็นงานศิลปะนานาชาติร่วมสมัยประกอบด้วยภาพเทพเจ้า เทวดานางฟ้า ฤาษี ยักษ์มารสรรพสัตว์ต่าง ๆ จนถึงตัวละครสำคัญ เช่น รามเกียรติ์ สามก๊ก มังกรหยก คาวบอย ไวกิง กษัตริย์อาเธอร์ ฟาโรห์ ซามูไร อินเดียนแดง
ประวัติ
วัดปริวาสราชสงคราม เดิมชื่อ วัดปริวาส สันนิษฐานว่าสร้างราวปลายกรุงศรีอยุธยาถึงต้นกรุงรัตนโกสินทร์ เดิมเป็นเพียงสำนักสงฆ์หรือวัดเล็ก ๆ อยู่กลางสวน ไม่ทราบนามผู้สร้าง ต่อมาในสมัยรัชกาลที่ 2–3 มีหลักฐานว่า พระยาเพชรพิชัย (เกษ) และพระยาราชสงคราม (ทัต) ร่วมกันเป็นแม่กองงานได้รับมอบหมายในการสร้างพระนครเขื่อนขันธ์ (พระประแดง) รวมถึงวัดต่าง ๆ หลายวัด เช่น วัดไพชยนต์พลเสพย์ราชวรวิหารและวัดโปรดเกศเชษฐาราม แล้วจึงเห็นว่ามีวัดปริวาสที่อยู่ฝั่งตรงข้ามแม่น้ำมีสภาพทรุดโทรม จึงได้นำวัสดุที่เหลือมาทำการบูรณะใหม่จนสวยงามแล้วตั้งชื่อว่า วัดปริวาสราชสงคราม ตามบรรดาศักดิ์ของท่านลงท้ายชื่อวัดนี้ด้วย
ในปี พ.ศ. 2551 เนื่องจากวัดแห่งนี้ตั้งติดริมน้ำ อุโบสถและวิหารหลังเดิมมีความทรุดโทรมจากดินทรุด เจ้าอาวาสจึงสร้างอุโบสถหลังใหม่พร้อมทั้งวิหารและวิหารคด บริเวณพื้นที่ด้านในไม่ติดริมน้ำ โดยวิหารและอุโบสถหลังใหม่มีความแปลกตาในเชิงสถาปัตยกรรมที่ฉีกจากแนวดั้งเดิมเป็นอย่างมาก
อาคารเสนาสนะ
อุโบสถ วิหาร และวิหารคดหลังใหม่ มีความแปลกตาในเชิงสถาปัตยกรรมที่ฉีกจากแนวดั้งเดิมเป็นอย่างมาก เช่น ภายนอกวิหาร วิหารบริเวณคันทวยมีรูปปั้นนักรบโบราณหลายเชื้อชาติ และเทวดาชาติต่าง ๆ รูปปั้นเดวิด เบคแคม เป็นดินปั้นขนาด 24 นิ้ว ปิดทองตั้งอยู่บนฐานพระ คู่กับ รูปปั้นเทวดา ส่วนภายในผนังด้านในประดับประดาเครื่องเบญจรงค์ หินสีและอัญมณีต่าง ๆ ทำเป็นจิตรกรรมฝาผนังซึ่งไม่มีลายซ้ำกันเลย ส่วนยอดช่อฟ้าของอุโบสถหลังนี้เป็นรูปดอกบัวบาน สร้างด้วยทองคำหนักกว่าหนึ่งกิโลกรัม ทั้งวิหารและอุโบสถหลังใหม่ คาดว่าใช้งบประมาณในการก่อสร้างรวมกว่า 250 ล้านบาท
ด้านนอกและภายในอุโบสถ นำศิลปะร่วมสมัยมาใช้ประดับตกแต่ง อย่างตัวการ์ตูน บุคคลสำคัญในประวัติศาสตร์ ทั้งสไปเดอร์แมน ซูเปอร์แมน มิกกี้เม้าส์ ผู้เฒ่าเต่า และหมีพูห์ เป็นต้นโดยไม่ได้ทิ้งแนวคิดหลักเกี่ยวกับความเชื่อเรื่องเขาพระสุเมรุ พุทธปรัชญาที่มีในไตรภูมิ รวมถึงอดีตชาติของพระพุทธเจ้าที่ยังคงอยู่ผสมผสานกัน ภายในอุโบสถประดิษฐาน พระพุทธสุโขทัย พระประธานในอุโบสถ โดยมีอายุเก่าแก่กว่า 700 ปี
วัดมีมณฑปหลวงพ่อวงษ์ ลานบุญ-แสวงธรรม โบสถ์น้อยซึ่มีรอยพระบาทจำลองที่สร้างขึ้นเมื่อปี 2465 และลูกนิมิตที่ทำขึ้นสมัยหลวงพ่อวงษ์ (พระครูขันตยาภิราม หรือ หลวงพ่อวงษ์ วังสปาโล) มีภายในศาลาเฉลิมพระเกียรติ 50 พรรษา และวังปลาเฉลิมพระเกียรติ
โรงเรียนบุญวาทย์วิทยาลัย
โรงเรียนบุญวาทย์วิทยาลัย (อักษรย่อ: บ.ว.;ภาษาอังกฤษ: Bunyawat Witthayalai School) ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นโรงเรียนมัธยมศึกษาประจำจังหวัดลำปาง และ เป็นโรงเรียนมัธยมศึกษาขนาดใหญ่พิเศษแบบสหศึกษา เปิดสอนตั้งแต่ระดับชั้นมัธยมศึกษาปีที่ 1 ถึง 6 สังกัดสำนักงานเขตพื้นที่การศึกษามัธยมศึกษา เขต 35 (ลำปาง-ลำพูน) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ เลขที่ 230 ถนนพหลโยธิน ตำบลหัวเวียง อำเภอเมืองลำปาง จังหวัดลำปาง ปัจจุบันโรงเรียนบุญวาทย์วิทยาลัย มีพื้นที่ 44 ไร่ 3 งาน 54 ตารางวา
ประวัติ
เจ้าบุญวาทย์วงษ์มานิต เจ้าผู้ครองนครลำปางองค์สุดท้าย สร้างโรงเรียนขึ้นข้างคุ้มหลวงเมื่อ พ.ศ. ๒๔๔๗ '''ต่อมา พ.ศ. ๒๔๔๘ พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จประพาสมณฑลพายัพ ในการนี้ทรงพระกรุณาโปรดเกล้าโปรดกระหม่อม เสด็จพระราชดำเนินไปทรงเปิด และ พระราชทานโรงเรียนนี้ว่า โรงเรียนบุญวาทย์วิทยาลัย เมื่อวันที่ ๒๖ พฤศจิกายน พ.ศ. ๒๔๔๘ '''
ครั้นต่อมาสภาพของอาคารของโรงเรียนชำรุดทรุดโทรมลง เจ้าบุญวาทย์วงษ์มานิตจึงซื้ออาคารและที่ดินของห้างกิมเซ่งหลี ตำบลน้ำล้อม อำเภอเมือง เป็นจำนวนเงิน ๑๓,๐๐๐ บาท ด้านหน้าและด้านข้างเป็นสวนดอกไม้ ด้านหลังเป็นสนาม ชั้นล่างเป็นตึกก่ออิฐถือปูน ชั้นบนทำด้วยไม้สัก หลังคามุงกระเบื้อง และ จ่ายค่าซ่อมอาคารเป็นเงิน ๔๓๒ บาท โรงเรียนแห่งใหม่นี้เปิดทำการเรียนการสอน เมื่อวันที่ ๑ กรกฎาคม พ.ศ. ๒๔๕๔ และมอบเงินซื้ออุปกรณ์การเรียนอีกจำนวน ๒๐๐ บาท หลังจากนั้น เจ้าบุญวาทย์วงษ์มานิตมอบโรงเรียนแห่งนี้เป็นสมบัติของรัฐบาล
ต่อมา พ.ศ. ๒๔๗๔ อาคารสถานที่ของโรงเรียนคับแคบลงไม่พอกับจำนวนนักเรียนที่มีจำนวนเพิ่มขึ้น จึงมีการย้ายโรงเรียนออกไปตั้งในสถานที่แห่งใหม่ ซึ่งเป็นสนามเสือป่านครลำปาง (คือที่ตั้งปัจจุบัน) ในเนื้อที่ ๔๐ ไร่ ๑ งาน ครั้นต่อมามีการขยายพื้นที่เพิ่มขึ้นอีก ปัจจุบันมีเนื้อที่ ๔๔ ไร่ ๓ งาน ๕๔ ตารางวา เป็นโรงเรียนมัธยมประจำจังหวัดลำปาง เปิดสอนระดับชั้นมัธยมศึกษาปีที่ ๑-๖ แบบสหศึกษา จำนวนนักเรียนเกือบสี่พันคน ด้วยสำนึกในความเมตตากรุณาของเจ้าบุญวาทย์วงษ์มานิต ทาง'''โรงเรียนบุญวาทย์วิทยาลัย จึงจัดสร้างอนุสาวรีย์เจ้าบุญวาทย์วงษ์มานิตขึ้น เปิดเมื่อวันที่ ๑๕ พฤศจิกายน พ.ศ. ๒๕๒๑ เพื่อไว้สักการบูชา'''
เกียรติยศ รางวัลของสถานศึกษา
โรงเรียนบุญวาทย์วิทยาลัย ได้รับรางวัล และเกียรติยศ ในระดับประเทศ ได้แก่
เกียรติยศ รางวัลของนักเรียน
นักเรียนของโรงเรียนบุญวาทย์วิทยาลัย ได้รับรางวัลต่างๆ ในระดับประเทศ และระดับนานาชาติ ได้แก่
โชยะ อิชิเงะ
โชยะ อิชิเงะ (20 สิงหาคม ค.ศ. 1990 -) เป็นนักแสดงและนักพากย์ชาวญี่ปุ่น สังกัดอยู่อินเทนชัน ในฐานะนักพากย์ยังเคยสังกัดอยู่แผนกนักพากย์ของสตาร์ดัสต์โปรโมชัน เกิดที่จังหวัดไซตามะ
วงศ์ปลาช่อน
วงศ์ปลาช่อน (Snakehead fish) ปลาในวงศ์นี้มีรูปร่างเรียวทรงกระบอก ส่วนหัวโตจะงอยปากยื่น ปากกว้าง ตาโต มีฟันเป็นเขี้ยวบนขากรรไกร หัวด้านบนราบ ถ้าดูจากตอนบนจะโค้งมนคล้ายงู ลำตัวค่อนข้างกลม ครีบหลังและครีบก้นยาว ครีบหางปลายมน ครีบอกใหญ่ ครีบท้องเล็ก เกล็ดมีขนาดใหญ่มีขอบเรียบ ปลาช่อนมีอวัยวะช่วยหายใจเป็นหลืบเนื้อสีแดงอยู่ในคอหอย เรียกว่า Suprabranchia จึงสามารถอยู่ในแหล่งน้ำที่มีออกซิเจนต่ำได้ ใช้ชื่อวงศ์ว่า Channidae (/ชาน-นิ-ดี้/)
แพร่พันธุ์โดยการวางไข่โดยตัวผู้และตัวเมียช่วยกันปรับพื้นที่น้ำตื้น ๆ ให้เป็นแปลงกลม แล้ววางไข่ลอยเป็นแพ ตัวผู้เป็นผู้ดูแลไข่จนไข่ฟักเป็นตัวแล้วเลี้ยงลูกปลาจนโต เรียกว่า "ลูกครอก" ซึ่งมีสีแดงหรือส้ม รูปร่างคล้ายพ่อแม่ จากนั้นจึงปล่อยให้หากินเอง
พบในเขตร้อนของทวีปแอฟริกาและเอเชีย ปัจจุบันพบทั้งสิ้น 31 ชนิด (และยังมีอีกหลายชนิดที่ยังไม่ได้อนุกรมวิธาน) แบ่งเป็น 2 สกุล  คือ  Channa 28 ชนิด พบในทวีปเอเชีย  และ Parachanna ซึ่งพบในทวีปแอฟริกา 3 ชนิด สำหรับในประเทศไทยพบประมาณ 10 ชนิด ปลาขนาดเล็กสุดคือ ปลาก้าง (C. limbata) ซึ่งมีขนาดโตเต็มที่ไม่เกิน 1 ฟุต และใหญ่ที่สุดคือ ปลาชะโด (C. micropeltes) ที่ใหญ่ได้ถึง 1-1.5 เมตร
จัดเป็นวงศ์ปลาเศรษฐกิจที่มีความสำคัญมาก จนอาจกล่าวได้ว่าเป็นปลาน้ำจืดที่คนไทยนิยมบริโภคมากเป็นอันดับหนึ่งก็ว่าได้ โดยปลาช่อนชนิดที่นิยมนำมาบริโภคคือ ปลาช่อน (C. straita) ซึ่งพบได้ทุกแหล่งน้ำและทุกภูมิภาค
ความเห็นพ้อง
ความเห็นพ้อง, ฉันทานุมัติ หรือ ฉันทมติ (consensus) มาจากภาษาละตินว่า cōnsēnsus หรือ cōnsentiō หมายถึง ความรู้สึกร่วมกัน (feel together) โดยพจนานุกรมฉบับ Merriam-Webster’s ให้ความหมายของ consensus ไว้ว่าเป็นข้อตกลงร่วมกันที่มีลักษณะเป็นการยอมรับแบบเอกฉันท์ (unanimity) หัวใจของความเห็นพ้องมีสาระสำคัญอยู่ที่การประนีประนอมระหว่างกัน และจัดกระบวนการให้คนในสังคมหรือชุมชนมีสิทธิในการแสดงความคิดเห็น เป้าหมายของความเห็นพ้องมีเพื่อเป็นเครื่องรับประกันว่าสมาชิกทุกคนในชุมชนจะสามารถแสดงความคิดเห็นและหาข้อตกลงร่วมกันได้
ความเห็นพ้องมักเชื่อมโยงกับการตัดสินใจ (consensus decision making) ซึ่งหมายถึงกระบวนการตัดสินใจโดยกลุ่มคนที่เน้นความยินยอมและเห็นชอบร่วมกันจากผู้มีส่วนร่วมทุกคน ดังนั้น ความเห็นพ้องในกระบวนการตัดสินใจจึงหมายถึงทางออกแห่งปัญหาซึ่งเป็นที่ยอมรับร่วมกัน ได้รับการสนับสนุนจากทุกฝ่าย ถึงแม้อาจไม่ใช่ทางเลือกที่ดีที่สุดในใจของคนทุกคน
อรรถาธิบาย
ความเห็นพ้องเป็นรูปแบบการตัดสินใจที่ถูกออกแบบมาให้มีความแตกต่างจากการตัดสินใจโดยใช้เสียงข้างมาก (majority decision) ฉะนั้น ความเห็นพ้องจะไม่เน้นที่การลงคะแนนเสียง เพราะการลงคะแนนเสียงอาจทำให้เสียงข้างน้อย (minorities) ถูกละเลยไปได้ ดังนั้น ความเห็นพ้องจึงเน้นที่กระบวนการในการอภิปรายถกเถียง รับฟังความคิดเห็นเพื่อหาข้อตกลงร่วมกันระหว่างทุกฝ่ายมากกว่า หรืออาจจะกล่าวได้ว่าความเห็นพ้องเป็นรูปแบบการตัดสินใจที่จะป้องกันปรากฏการณ์ที่เรียกว่าเผด็จการเสียงข้างมาก (majority tyranny) การตัดสินใจแบบความเห็นพ้อง เป็นกระบวนการตัดสินใจที่กลุ่มคนจำนวนมากอาจเห็นไม่ตรงกัน แต่ต้องการให้เกิดการมีส่วนร่วมและความเห็นพ้องต้องกันมากที่สุด กระบวนการถกอภิปราย ประกอบด้วยขั้นตอนดังนี้
ขั้นตอนไปสู่การตัดสินใจแบบความเห็นพ้อง
การสรุปผลการตัดสินใจหรือกติกาการตัดสินใจ ขึ้นอยู่กับข้อกำหนดที่ตกลงกันไว้ล่วงหน้า น้ำหนักและขอบเขตของการเห็นพ้องต้องกันมีหลายขนาดเช่น ทุกคนเห็นพ้องร่วมกัน ทุกคนเห็นร่วมกัน ยกเว้นหนึ่งเสียงหรือสองเสียง เสียงข้างมากเด็ดขาดอย่างมาก (super majority) ซึ่งมีตั้งแต่ 90% 75% เสียงสองในสาม หรืออื่น ๆ ที่มากกว่าเสียงข้างมากเพียงครึ่งหนึ่ง บางกรณีอาจใช้การตัดสินใจของคณะกรรมการที่ตั้งขึ้นก็ได้ ในกรณีที่ต้องการเสียงเห็นพ้องต้องกันอย่างสมบูรณ์ (unanimity) ผู้ที่ไม่เห็นด้วยเพียงหนึ่งเสียงก็อาจมีอำนาจยับยั้ง (block) การตัดสินใจนั้นได้ ขึ้นอยู่กับว่ากติกาที่กำหนดไว้เป็นเช่นไร (Hartnett, 2011)
ตัวอย่างการนำไปใช้ในประเทศไทย
ในเชิงการนำไปใช้พบตัวอย่างเช่น ในเอกสารแผนพัฒนาการเมืองของสภาพัฒนาการเมืองเห็นว่า การสร้างกระบวนการแสวงหาฉันทามติในการหาข้อสรุปหรือมติที่ “ทุกคน” ที่เกี่ยวข้องยอมรับด้วยความเต็มใจโดยไม่มองข้ามความคิดเห็นหรือข้อคัดค้านของคนส่วนน้อย หลายครั้งจึงพบว่า “ญัตติสาธารณะ” และการริเริ่มหรือการเปลี่ยนแปลงครั้งสำคัญ ๆ ทางการเมืองอาจถูกอ้างว่าได้รับฉันทานุมัติจากประชาชนนอกสภา เช่น การขับไล่เผด็จการทหาร หรือเผด็จการระบอบรัฐสภา การร่างรัฐธรรมนูญ รวมทั้งการปฏิรูปการเมือง เป็นต้น แต่ในความเป็นจริง สังคมไทยยังไม่เคยนำกระบวนการตัดสินใจแบบเห็นพ้องต้องกันอย่างฉันทามติมาใช้อย่างเป็นทางการเลย
เอมิลี แวนแคมป์
เอมิลี ไอรีน แวนแคมป์ (Emily Irene VanCamp; เกิด 12 พฤษภาคม พ.ศ. 2529) เป็นนักแสดงหญิงชาวแคนาดาที่เป็นที่รู้จักจากบทบาทของเธอในซีรีส์โทรทัศน์ The WB เรื่อง Everwood ละครเอบีซีเรื่อง Brothers & Sisters และ Revenge และ Sharon Carter / Agent 13 ในภาพยนตร์ Captain America: The Winter Soldier (2014) และ Captain America: Civil War (2016) ของจักรวาลภาพยนตร์มาร์เวล และซีรีส์ Disney+ เรื่องใหม่ The Falcon and the Winter Soldier (2021) แวนแคมป์แสดงเป็นนักแสดงนำหญิงในซีรีส์ดราม่าการแพทย์ของ Fox เรื่อง The Resident ซึ่งเปิดตัวในเดือนมกราคม พ.ศ. 2561 เป็นรายการกลางฤดูกาลในรายการโทรทัศน์ของสหรัฐปี 2017–18
กีฬามวยสากลสมัครเล่นในโอลิมปิกเยาวชนฤดูร้อน 2010
ประเทศที่เข้าร่วมแข่งขัน
ดังต่อไปนี้:
Caulibugula
Caulibugula เป็นสกุลของไบรโอซัวที่อยู่ในวงศ์ Bugulidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
กรดปาลมิติก
กรดปาล์มิติก (palmitic acid) หรือ กรดเฮกซะเดคาโนอิก (hexadecanoic acid) เป็นกรดไขมันอิ่มตัวที่มีสูตรเคมีคือ C16H32O2 ค้นพบครั้งแรกโดยเอดมอนด์ เฟรมี นักเคมีชาวฝรั่งเศสในปี ค.ศ. 1840 หลังเขาทำการทดลองกับน้ำมันปาล์ม นอกจากนี้กรดปาล์มิติกยังพบในผลิตภัณฑ์นม, เนื้อสัตว์, เนยโกโก้, น้ำมันถั่วเหลืองและน้ำมันดอกทานตะวัน
กรดปาล์มิติกเป็นกรดไขมันที่ถูกผลิตขึ้นเป็นลำดับแรกในการสังเคราะห์กรดไขมันในไซโทพลาซึม การสังเคราะห์ดังกล่าวจะเปลี่ยนอะซิติลโคเอนไซม์ เอในคาร์โบไฮเดรตไปเป็นกรดไขมันผ่านเอนไซม์แฟตตีเอซิดซินเทส ผลคือทำให้กรดปาล์มิติกเป็นหนึ่งในส่วนประกอบสำคัญในร่างกายสิ่งมีชีวิต งานวิจัยหนึ่งพบว่ากรดปาล์มิติกมีปริมาณประมาณ 21-30% (โมลาร์) ในเนื้อเยื่อไขมันของร่างกายมนุษย์
ในสมัยสงครามโลกครั้งที่สอง กองทัพสหรัฐพัฒนาเกลืออะลูมิเนียมของกรดแนฟทีนิกและกรดปาล์มิติกเป็นระเบิดนาปาล์ม กรดปาล์มิติกในรูปโซเดียมปาล์มิเตตใช้เป็นส่วนประกอบของสบู่, เครื่องสำอาง, สารกันติด (release agent) และวัตถุเจือปนอาหาร อย่างไรก็ตาม องค์การอนามัยโลกรายงานว่าการบริโภคกรดปาล์มิติกเสี่ยงต่อการเป็นโรคระบบหัวใจหลอดเลือด โดยอิงจากการศึกษาหลายชิ้นที่พบว่ากรดปาล์มิติกอาจมีส่วนในการเพิ่มระดับไลโพโปรตีนหนาแน่นต่ำ (LDL) ในเลือด
รัฐมนตรีว่าการกระทรวงกลาโหม (มาซิโดเนียเหนือ)
รายนามรัฐมนตรีกระทรวงกลาโหมแห่งสาธารณรัฐมาซิโดเนียเหนือ
ฌอน กันน์
ฌอน กันน์ (Sean Gunn; เกิด 22 พฤษภาคม พ.ศ. 2517) เป็นนักแสดงชาวอเมริกัน เขาเป็นที่รู้จักจากบทบาทในฐานะ Kirk Gleason ในซีรีส์ The WB เรื่อง Gilmore Girls (2000–2007) และ Kraglin ในภาพยนตร์จักรวาลภาพยนตร์มาร์เวล เรื่อง Guardians of the Galaxy (2014), Guardians of the Galaxy Vol 2 (2017) และ Avengers: Endgame (2019) เขาเป็นน้องชายของผู้กำกับ เจมส์ กันน์ และมักปรากฏตัวในภาพยนตร์ของพี่ชาย
วงศ์งูน้ำ
วงศ์งูน้ำ เป็นวงศ์ของงูพิษอ่อนวงศ์หนึ่ง ใช้ชื่อวิทยาศาสตร์ว่า Homalopsidae เดิมทีเคยจัดเป็นวงศ์ย่อยของงูในวงศ์งูพิษเขี้ยวหลัง (Colubridae) ใช้ชื่อว่า Homalopsinae แต่งูในวงศ์นี้มีพันธุกรรมที่มีความแตกต่างจากวงศ์งูพิษเขี้ยวหลัง แยกออกมาเป็นอีกวงศ์
มีลักษณะโดยรวม คือ ช่องเปิดจมูกอยู่ทางด้านบนของหัวและมีแผ่นลิ้นปิด ตามีขนาดเล็กและอยู่ทางด้านบนของหัว ช่องเปิดของท่อลมยืดยาวไปในโพรงจมูกได้ ทำให้หายใจได้ตามปกติเมื่อโผล่เฉพาะช่องเปิดจมูกขึ้นเหนือน้ำ บนหัวมีแผ่นเกล็ดนาซัลใหญ่กว่าแผ่นเกล็ดอินเตอร์นาซัล ฟัน 2–3 ซี่อยู่ทางด้านท้ายของขากรรไกรบนขยายใหญ่เป็นฟันเขี้ยวที่มีร่องอยู่ทางด้านหน้า ต่อมน้ำพิษเจริญ
งูในวงศ์นี้มีพฤติกรรมที่อาศัยและหากินในแหล่งน้ำเป็นหลัก ทั้งในแหล่งน้ำจืดสนิท, น้ำกร่อย และน้ำเค็ม หรือทะเล โดยทั่วไปจะหากินในน้ำตื้นเพื่อจับเหยื่อ โดยจะอาศัยและหากินในแหล่งน้ำจืดมากที่สุด กินปลาและกบเป็นอาหารหลัก หากินในเวลากลางคืน โดยจะกัดเหยื่อหลายครั้งเพื่อให้น้ำพิษเข้าสู่ตัวเหยื่อมากพอที่จะทำให้เหยื่อสลบได้ โดยมี งูกินปู (Fordonia leucobalia) ที่วิวัฒนาการตัวเองให้อาศัยในน้ำกร่อยและทะเลได้เป็นอย่างดี เพื่อกินปู โดยการใช้ลำตัวรัดปูไว้แล้วกัดปล่อยน้ำพิษ
เป็นงูที่ออกลูกเป็นตัวทั้งหมด ครั้งละ 5–15 ตัว ในชนิดที่มีขนาดใหญ่จะให้ลูกได้ถึงครั้งละ 20–30 ตัว
พบกระจายพันธุ์ตั้งแต่ตอนใต้ของเอเชียใต้, เอเชียตะวันออกเฉียงใต้ จนถึงทางเหนือของออสเตรเลีย จำแนกออกเป็นสกุลได้ 28 สกุล มากกว่า 50 ชนิด ในประเทศไทยพบราว 14 ชนิด
การจำแนก
สกุล
คานะ อิจิโนเซะ
คานะ อิจิโนเซะ (, 20 ธันวาคม 1996 –) เป็นนักพากย์หญิงชาวญี่ปุ่น เกิดที่เมืองโอบิฮิโระ จังหวัดฮกไกโด สังกัดอยู่ซิกมาเซเวน ถนัดซ้าย ส่วนสูง 148 ซม.
กีฬาเรือแคนูในโอลิมปิกเยาวชนฤดูร้อน 2010
กีฬาเรือแคนูในโอลิมปิกเยาวชนฤดูร้อน 2010 เป็นการแข่งขันกีฬาเรือแคนูที่จัดขึ้นประเทศสิงคโปร์ กำหนดแข่งขันระหว่างวันที่ 21-25 สิงหาคม ค.ศ.2010 โดยได้จัดขึ้นที่สนาม Marina Reservoir ซึ่งการแข่งขันกีฬาเรือแคนูครั้งนี้มีการแข่งขันทั้งหมด 6 รายการ คือ ประเภททีมชาย 4 รายการ และประเภททีมหญิง 2 รายการ รายการผสม 0 รายการ โดยจะมีนักกีฬาเข้าร่วมแข่งขัน 127 คน จาก 42 ประเทศ
ประเทศที่เข้าร่วมแข่งขัน
ดังต่อไปนี้:
30 กรกฎาคม
วันที่ 30 กรกฎาคม เป็นวันที่ 211 ของปี (วันที่ 212 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 154 วันในปีนั้น
ฟุตบอลโลก 2006
ฟุตบอลโลก 2006 (2006 FIFA World Cup) รอบสุดท้ายเป็นฟุตบอลโลกครั้งที่ 18 จัดขึ้น ณ สหพันธ์สาธารณรัฐเยอรมนี ตั้งแต่วันที่ 9 มิถุนายน ถึง 9 กรกฎาคม พ.ศ. 2549 (ค.ศ. 2006) มีทีมเข้าแข่งขันในรอบสุดท้าย 32 ทีม ทีมชาติอิตาลีคว้าแชมป์ฟุตบอลโลกครั้งนี้ด้วยการเอาชนะฝรั่งเศสในการยิงจุดโทษ 5-3 หลังเสมอกัน 1-1 ประตู อันดับสามตกเป็นของเจ้าภาพเยอรมนีหลังเอาชนะโปรตุเกส 3-1 ประตู
ประเทศเยอรมนีชนะได้สิทธิจัดการแข่งขันฟุตบอลโลก 2006 เมื่อเดือนมิถุนายน พ.ศ. 2543 โดยเอาชนะข้อเสนอจากบราซิล อังกฤษ โมร็อกโก และแอฟริกาใต้ (ซึ่งแอฟริกาใต้จะได้เป็นเจ้าภาพฟุตบอลโลก 2010)
กลุ่ม A
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม B
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม C
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม D
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม E
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม F
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม G
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
กลุ่ม H
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
รอบแพ้คัดออก
เวลาในวงเล็บเป็นเวลาในประเทศไทย (UTC +7)
รอบ 16 ทีมสุดท้าย
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
รอบ 8 ทีมสุดท้าย
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
รอบรองชนะเลิศ
เวลาทั้งหมดตามเวลาประเทศไทย (UTC+7) (วันที่ในวงเล็บเป็นวันที่ของเวลาท้องถิ่น UTC+2)
ผู้ทำประตู
ผู้ทำประตูได้สูงสุดของการแข่งขัน จะได้รับรางวัลรองเท้าทองคำ จากอะดิดาส โรนัลโดจากทีมชาติบราซิลเคยได้รับรางวัลนี้ในฟุตบอลโลก 2002 โดยทำได้ 8 ประตู
แลมเบิร์ต
แลมเบิร์ต เป็นเสียงอ่านตามภาษาอังกฤษของคำว่า Lambert ส่วนใหญ่ใช้เป็นนามสกุล
เวกเตอร์แนวฉาก
เวกเตอร์แนวฉาก (normal vector) คือเวกเตอร์ที่ชี้ไปในแนวฉาก ในสองมิติหมายถึงเวกเตอร์ที่ตั้งฉากกับเส้นโค้ง ส่วนในสามมิติหมายถึงเวกเตอร์ที่ตั้งฉากกับระนาบ ในสามมิติ
นิยามใน 3 มิติ
ถ้าให้จุดยอดของหน้าหนึ่งของทรงสี่เหลี่ยมมุมฉาก เป็น A, B, C และ D แล้ว เวกเตอร์ปกติ N ของหน้า ABCD จะกลายเป็น
ในที่นี้ × หมายถึงผลคูณไขว้ของเวกเตอร์
ถ้าเส้น AB และ DC ขนานกับแกน x และเส้น AD และ BC ขนานกับแกน z แล้วนอร์มจะเป็นผลคูณของความยาวของ AD และ BC
โดยที่ j แทนเวกเตอร์หนึ่งหน่วย ตามแกน y
เวกเตอร์แนวฉากที่มีนอร์มเป็น 1 เรียกว่า เวกเตอร์หน่วยแนวฉาก (normal unit vector)
ล็องแบร์
ล็องแบร์ เป็นเสียงอ่านในภาษาฝรั่งเศสของคำว่า Lambert อาจเป็นชื่อหรือนามสกุล
Mentha arvensis
Mentha arvensis (पुदीना/ Pudina,"Podina" ในภาษาฮินดี) หรือมีชื่อในภาษาอังกฤษว่าคอร์นมินต์​ (corn mint) ฟีลด์มินต์ (field mint) หรือไวลด์มินต์ (wild mint) เป็นสปีชีส์หนึ่งของมินต์ พบได้ในเขตอากาศอบอุ่นของทวีปยุโรป, ทางตะวันตกและตอนกลางของทวีปเอเชีย บริเวณตะวันออกของเทือกเขาหิมาลัย, ทางตะวันออกของไซบีเรีย และทวีปอเมริกาเหนือ
สปีชีส์ย่อย
สปีชีส์ของมินต์ป่ามีทั้งหมด 6 สปีชีส์ย่อย
ไมเคิล รูกเกอร์
ไมเคิล รูกเกอร์ (Michael Rooker; เกิด 6 เมษายน พ.ศ. 2498) เป็นนักแสดงชาวอเมริกันซึ่งเป็นที่รู้จักจากบทบาทของเขาในฐานะเฮนรี่ใน Henry: Portrait of a Serial Killer (1986), Chick Gandil ในเรื่อง Eight Men Out (1988), Terry Cruger ใน Sea of Love (1989), Love (1989), Rowdy Burns ใน Days of Thunder (1990), Bill Broussard ใน JFK (1991), Hal Tucker ใน Cliffhanger (1993), Jared Svenning ใน Mallrats (1995), นักสืบ Howard Cheney ใน The Bone Collector (1999), Grant Grant ใน Slither (2006), Merle Dixon ใน The Walking Dead ของ AMC (2010–2013) และ Yondu Udonta ใน Guardians of the Galaxy (2014) และภาคต่อ Guardians of the Galaxy Vol 2 (2017)
Mentha australis
Mentha australis มีชื่อในภาษาอังกฤษว่าริเวอร์มินต์​ (river mint) เนทีฟมินต์ (native mint) เนทีฟเปปเปอร์มินต์ (native peppermint) และออสเตรเลียนมินต์ (Australian mint) เป็นมินต์ชนิดหนึ่งในสกุลมินต์
มีถิ่นฐานอยู่บริเวณตะวันออกของประเทศออสเตรเลีย ในทุกรัฐและทุกเขตการปกครอง ยกเว้นรัฐเวสเทิร์นออสเตรเลีย และไปเจริญเติบโตที่เกาะเหนือของประเทศนิวซีแลนด์ด้วย
ลัมแบร์ท (หน่วย)
ลัมแบร์ท (lambert, ใช้สัญลักษณ์ L) เป็นหน่วยของความสว่างในระบบซีจีเอส ที่มาของชื่อมาจากโยฮัน ไฮน์ริช ลัมแบร์ท นักคณิตศาสตร์และนักฟิสิกส์ชาวเยอรมัน
1 ลัมแบร์ทมีค่าเท่ากับ แคนเดลาต่อตารางเซนติเมตร (ประมาณ 0.31831 cd/cm²) เทียบกับหน่วยเอสไอแล้วจะเป็น  แคนเดลาต่อตารางเมตร (ประมาณ 3183.1 cd/m²)
ลอริอุสเวิลด์สปอตส์อะวอดส์ 2013
ลอริอุสเวิลด์สปอตส์อะวอดส์ 2013 (2013 Laureus World Sports Awards) เป็นรางวัลที่ให้นักกีฬาที่ทำผลงานยอดเยี่ยมในปีที่ผ่านมา โดยงานประกาศรางวัลจัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล
การบินไทย
บริษัท การบินไทย จำกัด (มหาชน)  (Thai Airways International Public Company Limited; ชื่อย่อ: ไทย, THAI) เป็นบริษัทฯ มหาชน จดทะเบียนในตลาดหลักทรัพย์แห่งประเทศไทย ดำเนินธุรกิจการบินพาณิชย์ ก่อตั้งขึ้นเมื่อวันที่ 1 พฤษภาคม พ.ศ. 2503 โดยปฏิบัติการบินจากท่าอากาศยานสุวรรณภูมิเป็นหลัก ทั้งนี้ การบินไทยยังได้ร่วมก่อตั้งกลุ่มพันธมิตรการบิน สตาร์อัลไลแอนซ์ เคยเป็นผู้ถือหุ้นใหญ่ในสายการบินนกแอร์ และเปิดตัวสายการบินลูก ไทยสมายล์ อีกด้วย
ณ เดือนพฤศจิกายน พ.ศ. 2561 การบินไทยได้ให้บริการการบินไปยังท่าอากาศยานทั้งหมด 62 แห่งใน 32 ประเทศ และประเทศไทย แบ่งเป็นต่างประเทศ 59 สนามบิน ในประเทศไทย 4 สนามบิน ครอบคลุม 3 ทวีปทั่วโลก จากท่าอากาศยานสุวรรณภูมิ ด้วยฝูงบินกว่า 81 ลำ การบินไทยเป็นสายการบินลำดับต้นในเอเชีย ที่ทำการบินในเส้นทางกรุงเทพ–ลอนดอน (ท่าอากาศยานฮีทโธรว์)
นอกจากนี้ การบินไทยได้รับรางวัลสายการบินยอดเยี่ยมของโลก ประจำ ปี 2019 จากสกายแทรกซ์ ได้แก่ รางวัลอันดับ 1 สายการบินที่ให้บริการสปาเลาจน์ ยอดเยี่ยมของโลก (World's Best Airline Lounge Spa 2019) รางวัลอันดับ 1 สายการบินที่มีพนักงานให้บริการ ยอดเยี่ยมของเอเชีย (Best Airline Staff in Asia 2019) และรางวัลอื่นๆ จากสกายแทรกซ์รวม 8 รางวัล อย่างไรก็ดี หลังขาดทุนสะสมมาหลายปี และสถานการณ์โควิด-19 ทำให้พ้นฐานะรัฐวิสาหกิจและเข้ารับการฟื้นฟูกิจการในปี 2563
ประวัติ
วันที่ 24 สิงหาคม พ.ศ. 2502 รัฐบาลไทยดำเนินการให้ บริษัท เดินอากาศไทย จำกัด (Thai Airways Company Limited; ชื่อย่อ: บดท.; TAC) กับสายการบินสแกนดิเนเวียน (Scandinavian Airlines System; ชื่อย่อ: SAS) ทำสัญญาร่วมทุนระหว่างกัน ต่อมาในวันที่ 29 มีนาคม พ.ศ. 2503 บริษัท การบินไทย จำกัด ได้จดทะเบียนจัดตั้งขึ้นด้วยทุนประเดิม 2 ล้านบาท เพื่อดำเนินธุรกิจสายการบินระหว่างประเทศ มีเที่ยวบินปฐมฤกษ์ไปยังฮ่องกงเมื่อวันที่ 1 พฤษภาคม ปีเดียวกัน
วันที่ 30 มีนาคม พ.ศ. 2520 SAS คืนหุ้นให้เดินอากาศไทย หลังจากครบระยะเวลาตามสัญญาร่วมทุน แล้วโอนหุ้นให้แก่กระทรวงการคลังเป็นผู้ถือหุ้นใหญ่ตามมติคณะรัฐมนตรี
วันที่ 1 เมษายน พ.ศ. 2531 เดินอากาศไทยซึ่งดำเนินธุรกิจสายการบินภายในประเทศได้รวมกิจการเข้ากับการบินไทย เพื่อให้สายการบินแห่งชาติเป็นหนึ่งเดียวตามมติคณะรัฐมนตรีเศรษฐกิจ จากนั้นในวันที่ 19 กรกฎาคม พ.ศ. 2534 การบินไทยได้เข้าจดทะเบียนในตลาดหลักทรัพย์แห่งประเทศไทยตามมติคณะรัฐมนตรี และจดทะเบียนแปลงสภาพเป็นบริษัทมหาชนจำกัดเมื่อปี พ.ศ. 2537
วันที่ 14 พฤษภาคม พ.ศ. 2540 การบินไทย ร่วมกับสายการบินลุฟต์ฮันซา, แอร์แคนาดา, เอสเอเอส, และ ยูไนเต็ดแอร์ไลน์ ก่อตั้งสตาร์อัลไลแอนซ์ ซึ่งเป็นพันธมิตรการบินแห่งแรก
วันที่ 24 กันยายน พ.ศ. 2556 คณะรัฐมนตรีมีมติเห็นชอบให้การบินไทย ดำเนินโครงการลงทุนจัดตั้งสายการบินไทยสมายล์ โดยจัดตั้ง บริษัท ไทยสมายล์แอร์เวย์ จำกัด เป็นบริษัทย่อยในเครือการบินไทย และถือหุ้นทั้งหมด โดยมีวัตถุประสงค์เพื่อให้สายการบินไทยสมายล์เป็นสายการบินภูมิภาค มีเครือข่ายการเชื่อมต่อผู้โดยสารทั้งในและต่างประเทศ ทั้งนี้ เนื่องจากการบินไทยในขณะนั้น มีกระทรวงการคลังถือหุ้นร้อยละ 51.03 และมีฐานะเป็นรัฐวิสาหกิจ จึงทำให้บริษัทไทยสมายล์มีสถานะเป็นรัฐวิสาหกิจด้วย
วันที่ 22 พฤษภาคม พ.ศ. 2563 กระทรวงการคลังจำหน่ายหุ้นจนมีสัดส่วนถือหุ้นทั้งหมดเหลือร้อยละ 47.86 ทำให้บริษัทฯ หลุดพ้นสภาพการเป็นรัฐวิสาหกิจ นอกจากนี้ ในวันที่ 25 พฤษภาคม คณะกรรมการบริษัทการบินไทยฯ ได้มีมติแต่งตั้งให้พีระพันธุ์ สาลีรัฐวิภาค, บุญทักษ์ หวังเจริญ, ไพรินทร์ ชูโชติถาวร และปิยสวัสดิ์ อัมระนันทน์ ดำรงตำแหน่งกรรมการบริษัทฯ แทนกรรมการเดิม ไม่กี่วันถัดมา ไพรินทร์ลาออกเพราะเพิ่งพ้นจากตำแหน่งรัฐมนตรีจึงไม่เหมาะสมต่อการรักษาธรรมาภิบาลของบริษัท และขัดต่อกฎหมายของคณะกรรมการป้องกันและปราบปรามการทุจริตแห่งชาติ
วันที่ 15 มิถุนายน พ.ศ. 2564 ศาลล้มละลายกลางได้กำหนดนัดฟังคำสั่งศาลในการพิจารณาแผนฟื้นฟูกิจการการบินไทย ซึ่งหลังจากที่ศาลล้มละลายกลางได้รับคำคัดค้านแผนฟื้นฟูกิจการของเจ้าหนี้จำนวน 2 ฉบับ คำชี้แจงของผู้ทำแผน ตลอดจนความเห็นของเจ้าพนักงานพิทักษ์ทรัพย์ในประเด็นต่าง ๆ แล้ว ศาลล้มละลายกลางได้มีคำสั่งเห็นชอบด้วยแผนฟื้นฟูกิจการและแผนที่แก้ไขตามมติของที่ประชุมเจ้าหนี้ เมื่อวันที่ 19 พฤษภาคม 2564 ซึ่งมีผลให้ผู้บริหารแผนที่ถูกเสนอชื่อตามแผนฟื้นฟูกิจการและแผนที่แก้ไข กล่าวคือ นายปิยสวัสดิ์ อัมระนันทน์ นายพรชัย ฐีระเวช นายศิริ จิระพงษ์พันธ์ นายไกรสร บารมีอวยชัย และ นายชาญศิลป์ ตรีนุชกร เป็นผู้บริหารแผนซึ่งจะมีอำนาจหน้าที่ในการบริหารธุรกิจของบริษัทฯ และดำเนินการตามแผนฟื้นฟูกิจการต่อไป
วันที่ 1 กรกฎาคม พ.ศ. 2565 คณะผู้บริหารแผนฟื้นฟูกิจการได้ยื่นคำร้องขอแก้ไขแผนฟื้นฟูกิจการต่อเจ้าพนักงานพิทักษ์ทรัพย์ โดยเจ้าพนักงานพิทักษ์ทรัพย์ได้มีคำสั่งให้กำหนดวันนัดประชุมเจ้าหนี้ในวันที่ 1 กันยายน พ.ศ. 2565 ซึ่งมีเจ้าหนี้ที่มีจำนวนหนี้รวมกันร้อยละ 78.59 ของจำนวนหนี้ของเจ้าหนี้ทั้งหมดที่เข้าร่วมประชุมและร่วมออกเสียงยอมรับการแก้ไขแผนฟื้นฟูกิจการดังกล่าว และในวันที่ 20 ตุลาคม 2565 ศาลล้มละลายกลางได้มีคำสั่งเห็นชอบด้วยข้อเสนอขอแก้ไขแผนฟื้นฟูกิจการของบริษัทการบินไทยฯ
วันที่ 21 ตุลาคม พ.ศ. 2565 บริษัท การบินไทย จำกัด (มหาชน) ได้แจ้งการพ้นจากตำแหน่งของผู้บริหารแผนฟื้นฟูกิจการบริษัทฯ ซึ่งมีผลตั้งแต่วันที่ 21 ตุลาคม ดังนี้ 1. นายไกรสร บารมีอวยชัย 2. นายศิริ จิระพงษ์พันธ์ และจนถึงทุกวันนี้การบินไทย เริ่มต่อสภาพจากเอกชน เป็นรัฐวิสาหกิจ ตั้งแต่วันที่ 29 มีนาคม พ.ศ. 2566 เป็นต้นไป
วันที่ 17 พฤษภาคม 2566 คณะกรรมการเจ้าหนี้ของบริษัท การบินไทย จำกัด (มหาชน) ได้มีมติเห็นชอบการปรับโครงสร้างการดำเนินธุรกิจกลุ่มธุรกิจการบินของการบินไทยตามแนวทางที่คณะผู้บริหารแผนฟื้นฟูกิจการและฝ่ายบริหารนำเสนอ
สำนักงาน
สำนักงานการบินไทยในกรุงเทพมหานครแห่งแรก เป็นห้องแถวสามชั้น เลขที่ 1101 ริมถนนเจริญกรุง ซึ่งอยู่ฝั่งตรงกันข้ามเยื้องกับไปรษณีย์กลางบางรัก อันเป็นศูนย์รวมธุรกิจในยุคนั้น เพื่ออำนวยความสะดวกแก่ลูกค้า ซึ่งส่วนมากเป็นนักธุรกิจและชาวต่างชาติ ต่อมาในปี พ.ศ. 2513 การบินไทยเช่าอาคารเลขที่ 1043 ถนนพหลโยธิน ติดกับซอยลือชา (ซอยพหลโยธิน 3) บริเวณสนามเป้าเป็นสำนักงาน โดยเมื่อปี พ.ศ. 2522 การบินไทยจัดซื้อที่ดินริมถนนวิภาวดีรังสิต เพื่อเป็นที่ตั้งสำนักงานใหญ่ และก่อสร้างอาคารหลังแรกขนาด 5 ชั้น ซึ่งเริ่มใช้ปฏิบัติงานเมื่อปี พ.ศ. 2523 หลังจากนั้นจึงมีโครงการสร้างอาคารถาวร จนกระทั่งแล้วเสร็จสมบูรณ์ในปี พ.ศ. 2532 ก่อนหน้านี้ การบินไทยเคยมีสำนักงานบริเวณถนนหลานหลวง ใกล้กับแยกผ่านฟ้าลีลาศ ซึ่งเป็นที่ตั้งสำนักงานใหญ่เดิมของเดินอากาศไทย ก่อนการควบรวมกิจการ ต่อมาในปี พ.ศ. 2564 การบินไทยได้ประกาศขายอาคารดังกล่าวพร้อมกับอาคารถนนสีลม อาคารรักคุณเท่าฟ้า ดอนเมือง และอสังหาริมทรัพย์ในต่างจังหวัดอีก 7 แห่ง
เมื่อปี พ.ศ. 2506 การบินไทยเปิดสำนักงานสาขาในต่างประเทศที่กรุงโคเปนเฮเกน ประเทศเดนมาร์ก เป็นแห่งแรก ในปี พ.ศ. 2553 สำนักงานสาขาในต่างประเทศของการบินไทย มีทั้งหมด 76 สาขาใน 38 ประเทศ ครอบคลุมทั้ง 5 ทวีป ส่วนศูนย์ซ่อมเครื่องบินของการบินไทย มีอยู่สองแห่งคือ ภายในบริเวณท่าอากาศยานดอนเมือง กรุงเทพมหานคร และภายในบริเวณท่าอากาศยานนานาชาติอู่ตะเภา จังหวัดระยอง
ผลประกอบการ
ในปี พ.ศ. 2556 ถึง พ.ศ. 2558 การบินไทยมีผลประกอบการขาดทุน การบินไทยมีผลประกอบการกำไรอีกครั้งในปี พ.ศ. 2559 โดยมีกำไรสุทธิ 15.14 ล้านบาท
บริษัทร่วมทุน
การบินไทยเคยถือหุ้นอยู่ในสายการบินนกแอร์อยู่ 49% นับเป็นผู้ถือหุ้นรายใหญ่อันดับหนึ่ง ในปี พ.ศ. 2564 สัดส่วนหุ้นนกแอร์ที่ถือโดยการบินไทยลดลงจากเดิมเหลือ 8.91%
นอกจากนั้นบริษัทการบินไทยยังมีบริษัทย่อยดังต่อไปนี้
การบินไทยคาร์โก
บริษัทการบินไทยเคยทำกิจการขนส่งเฉพาะสินค้า โดยมีเครื่องบินขนส่งสินค้าเป็นของบริษัทเองในช่วง ปี พ.ศ. 2522 ถึง พ.ศ. 2526 ด้วยเครื่องบิน Douglas DC-8-62F ทะเบียน HS-TGS
และในระหว่างวันที่ 30 มีนาคม พ.ศ. 2555 - 27 มีนาคม พ.ศ. 2558 ทำการบินโดย B747-400BCF ทะเบียน HS-TGH และ HS-THJ เส้นทางบินได้แก่ทางกรุงเทพแวะเชนไนไปอัมสเตอร์ดัม TG898 กรุงเทพแวะไฮเดอราบัดสิ้นสุดที่แฟรงเฟิร์ต TG890 กรุงเทพแวะไฮเดอราบัดสิ้นสุดที่แฟรงเฟิร์ต TG894 กรุงเทพไปซิดนีย์ TG865 กรุงเทพไปนะริตะ TG862 นะริตะไปเทเปกลับกรุงเทพ TG863 เส้นทางจาก แฟรงเฟิร์ต แวะ เซี่ยเหมิน สิ้นสุดที่ กรุงเทพ TG897
นอกเหนือจากนั้นเป็นเครื่องบินที่บริษัทเช่าทำการบินโดยสายการบินอื่น อีก 3 ลำ ได้แก่เครื่องบินทะเบียน N552MC ใช้บินระหว่าง พ.ศ. 2539 ถึง พ.ศ. 2542 เครื่องบินทะเบียน N774SA N775SA ใช้ในปี พ.ศ. 2553 ถึง พ.ศ. 2554 รวมการบินไทยเคยทำการบินเฉพาะขนส่งสินค้าทั้งหมด 6 ลำ
ครัวการบินไทย
ครัวการบินไทย (THAI Catering Service) เริ่มดำเนินกิจการเมื่อวันที่ 20 เมษายน พ.ศ. 2503 โดยเช่าโรงซ่อมบำรุงรักษาเครื่องบิน และอาคารเล็กอย่างละหนึ่งหลัง ภายในบริเวณท่าอากาศยานกรุงเทพ ที่ดอนเมืองเป็นแห่งแรก เพื่อทำการผลิตและให้บริการอาหารชนิดต่าง ๆ สำหรับสายการบินไทย และสายการบินอื่นอีกมากกว่า 50 สายการบิน
สำนักงานของครัวการบินไทย มีสองแห่งคือ อาคารขนาดใหญ่บนพื้นที่ 90,000 ตารางเมตร ภายในบริเวณท่าอากาศยานนานาชาติสุวรรณภูมิ ซึ่งใช้เทคโนโลยีการผลิตอันทันสมัย เพื่อผลิตอาหารสำหรับรองรับในส่วนของสายการบินไทย และคำสั่งจากลูกค้าทุกสายการบิน โดยปัจจุบันมีกำลังการผลิตอาหารจำนวนมากกว่า 87,000 มื้อต่อวัน ส่วนสำนักงานอีกแห่งหนึ่ง ตั้งอยู่ภายในบริเวณท่าอากาศยานดอนเมือง เพื่อสนับสนุนการกลับมาเปิดดำเนินการบินอีกครั้ง ตลอดจนรองรับความต้องการของเที่ยวบินภายในประเทศ รวมทั้งกิจการภาคพื้นดินอย่างการผลิตขนมอบ (Bakery) และการจัดเลี้ยงต่าง ๆ โดยมีศักยภาพผลิตอาหารได้สูงสุด 49,000 มื้อต่อวัน
ครัวการบินไทยมีผลงานที่สำคัญคือ เป็นผู้ดำเนินการผลิตและให้บริการอาหารและเครื่องดื่ม แก่นักกีฬาและเจ้าหน้าที่ผู้เกี่ยวข้อง ในการแข่งขันกีฬาเอเชียนเกมส์ ครั้งที่ 13 เมื่อปี พ.ศ. 2541, เฟสปิกเกมส์ ครั้งที่ 7 เมื่อปี พ.ศ. 2542 และกีฬามหาวิทยาลัยโลกฤดูร้อน ครั้งที่ 24 เมื่อปี พ.ศ. 2550 ที่กรุงเทพมหานคร รวมถึงในงานไอฉิเอ็กซโป (Aichi Expo) เมื่อปี พ.ศ. 2548 ที่ประเทศญี่ปุ่นด้วย
ภัตตาคารเยลโล ออร์คิด
ภัตตาคารเยลโล ออร์คิด (Yellow Orchid Restaurant) เปิดให้บริการเป็นแห่งแรก ภายในท่าอากาศยานดอนเมือง เมื่อปี พ.ศ. 2515 และเริ่มให้บริการสาขาแรก ภายในท่าอากาศยานเชียงใหม่ เมื่อปี พ.ศ. 2529
พัฟแอนด์พาย
ร้านขนมอบพัฟแอนด์พาย (Puff & Pie Bakery House) ก่อตั้งขึ้นราวปลายปี พ.ศ. 2538 โดยครัวการบินไทย และเริ่มเปิดทำการเป็นแห่งแรก เมื่อวันที่ 19 พฤศจิกายน พ.ศ. 2540 บริเวณหน้าอาคารรักคุณเท่าฟ้า ด้วยวัตถุประสงค์เพื่อสร้างรายได้เพิ่ม ตลอดจนบริหารบุคลากรและอุปกรณ์ที่มีอยู่ให้เกิดประโยชน์สูงสุด เนื่องจากครัวการบินไทยต้องสูญเสียรายได้ จากการบริการอาหารบนเครื่องบิน (Uplift) เนื่องจาก บมจ.การบินไทย มีนโยบายงดให้บริการอาหารบนเที่ยวบินที่ไม่ตรงเวลาอาหาร ดังนั้นจึงทดลองเปิดขายขนมชนิดต่าง ๆ ปรากฏว่าได้รับความนิยมจากลูกค้าอย่างรวดเร็ว เป็นผลให้ครัวการบินไทยมีรายได้เพิ่ม เกินกว่าเป้าหมายที่กำหนด จึงเพิ่มความสำคัญอย่างจริงจัง โดยมีเป้าหมายในการสร้างรายได้จากกิจการพัฟแอนด์พาย ให้เป็นรายได้หลักอีกทางหนึ่ง นอกเหนือจากงานจัดเลี้ยง รวมถึงจากการผลิตและบริการอาหารบนเที่ยวบิน
ครัวการบินไทยจึงดำเนินการขยายสาขาของร้านพัฟแอนด์พาย โดยแผนระยะแรก จะเปิดขายในพื้นที่ของ บมจ.การบินไทยก่อน เพื่อเป็นสวัสดิการของพนักงาน ทว่าต่อมาได้รับการเรียกร้องจากลูกค้าภายนอก ให้ขยายสาขาเพิ่มขึ้นในที่ต่าง ๆ เพื่อความสามารถในการให้บริการอย่างทั่วถึง ครัวการบินไทยจึงพิจารณาขยายสาขา ในสถานที่ราชการและรัฐวิสาหกิจอื่น ตลอดจนร้านพัฟแอนด์พายเฉพาะกิจ ภายในศูนย์การค้าและงานแสดงสินค้าต่าง ๆ ซึ่งได้รับความนิยมจากลูกค้าเป็นอย่างมากและต่อเนื่อง ครัวการบินไทยจึงพิจารณาขยายตลาด โดยเปิดโครงการ Puff & Pie Whole Sales โดยให้บุคคลภายนอกที่สนใจกิจการ เข้าร่วมประกอบธุรกิจในชื่อ "Puff & Pie Supreme Bakery Delight" ตั้งแต่วันที่ 1 มีนาคม พ.ศ. 2550 เป็นต้นมา
สำหรับรูปแบบของร้านพัฟแอนด์พายส่วนมาก จะสร้างเป็นร้านค้าขนาดเล็ก (Kiosk) มีหลังคาผ้าใบสีขาวและเหลืองเป็นสัญลักษณ์ จำหน่ายอาหารไทย อาหารจีน และอาหารฝรั่งชนิดปรุงสำเร็จ ในชื่อผลิตภัณฑ์ซื้อกลับบ้าน (Take Home) รวมทั้งผลิตภัณฑ์เอื้องหลวง ที่ฝ่ายผลิตและบริการภาคพื้นเป็นผู้ผลิต วางจำหน่ายร่วมด้วย
จุดหมายปลายทาง
เส้นทางบินที่ไกลที่สุด 15 อันดับแรกนับตั้งแต่ปีพ.ศ. 2549 ที่เปิดใช้ท่าอากาศยานสุวรรณภูมิ ได้แก่
ข้อตกลงการทำการบินร่วม
การบินไทยทำข้อตกลงการทำการบินร่วม กับสายการบินต่าง ๆ ดังต่อไปนี้: (SA) = Star Alliance Member (OW) = One World member + = มีเฉพาะขาไปเท่านั้น